આ ફિલ્મના રાઇટર અભિજાત જોશીએ આ પહેલાં મીડિયાપર્સન્સ સાથેની વાતચીતમાં જણાવ્યું હતું કે, આ એક્ટરની લાઇફ વિશે 750 પેજીસનું મટિરિયલ તૈયાર કરવામાં આવ્યું હતું. જેમાંથી આ ફિલ્મ માટે માત્ર 150 પેજીસના મટિરિયલનો જ ઉપયોગ કરવામાં આવ્યો છે. એક રિપોર્ટ અનુસાર ‘સંજૂ' ફિલ્મ જોયા પછી સંજયે આ ફિલ્મના ડિરેક્ટર રાજકુમાર હિરાનીને કહ્યું હતું કે, આ ફિલ્મની સીક્વલ બનવી જોઈએ. કેમ કે, તેની પાસે કહેવા માટે અનેક સ્ટોરીઝ છે.